

**H O T Ă R Â R E**

**pentru modificarea Hotărârii Consiliului Județean Cluj nr. 236/2016**

**privind aprobarea Proiectului ”Restaurarea, conservarea și punerea în valoare**

**a Ansamblului monument istoric Castel Bánffy, sat Răscruci, Comuna Bonțida, Județul Cluj” şi a cheltuielilor legate de proiect și a Hotărârii Consiliului Județean Cluj nr. 237/2016 privind aprobarea indicatorilor tehnico-economici ai obiectivului de investiții vizat de Proiectul ”Restaurarea, conservarea și punerea în valoare a Ansamblului monument istoric Castel Bánffy, sat Răscruci, Comuna Bonțida, Județul Cluj”**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 149 din 4.08.2023 privind modificarea Hotărârii Consiliului Județean Cluj nr. 236/2016 privind aprobarea Proiectului ”Restaurarea, conservarea și punerea în valoare a Ansamblului monument istoric Castel Bánffy, sat Răscruci, Comuna Bonțida, Județul Cluj şi a cheltuielilor legate de proiect și a Hotărârii Consiliului Județean Cluj nr. 237/2016 privind aprobarea indicatorilor tehnico-economici ai obiectivului de investiții vizat de Proiectul ”Restaurarea, conservarea și punerea în valoare a Ansamblului monument istoric Castel Bánffy, sat Răscruci, Comuna Bonțida, Județul Cluj”,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 31891 /04.08.2023; Raportul de specialitate întocmit de compartimentele de resort din cadrul aparatului de specialitate al Consiliului Judeţean Cluj cu nr. 31982/04.08.2023 şi de Avizul cu nr. 31891 din 7.08.2023 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Proiectul „Restaurarea, conservarea și punerea în valoare a Ansamblului monument istoric Castel Bánffy, sat Răscruci, Comuna Bonțida, Județul Cluj”, cod SMIS 116488;
* Contractul de finanțare nr. 538/04.10.2017;
* Programul Operațional Regional 2014 – 2020 adoptat de Comisia Europeană (CE) pe data de 23 iunie 2015;
* Ghidul solicitantului ”Condiții generale pentru accesarea fondurilor” aprobat prin Ordinul Ministrului Dezvoltării Regionale și Administrației Publice nr. 1021/2015, cu modificările și completările ulterioare;
* Ghidul solicitantului ”Condiții specifice de accesare a fondurilor în cadrul apelurilor de proiecte nr. POR/2016/5/5.1/1, aprobat prin Ordinul Ministrului Dezvoltării Regionale și Administrației Publice nr. 383/2016, cu modificările și completările ulterioare;
* Contractul de lucrări nr. 7779/16 din 02.03.2021, încheiat cu Asocierea TOMOROGA CONSTRUCT SRL – CONSTRUCTIM SA – RUSTIC SRL;
* Contractul de lucrări nr. 30240/169 din 24.07.2023, încheiat cu Asocierea TOMOROGA CONSTRUCT SRL – CONSTRUCTIM SA – RUSTIC SRL;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156 și ale art. 215 - 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (5) lit. j) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 41 – 42 și ale art. 44 - 45 din Legea privind finanţele publice locale nr. 273/2006, cu modificările şi completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;
* Hotărârii Consiliului Județean Cluj nr. 152/2012 pentru aprobarea Strategiei de dezvoltare a județului Cluj pentru perioada 2014 – 2020;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 236/2016 privind aprobarea Proiectului ”Restaurarea, conservarea și punerea în valoare a Ansamblului monument istoric Castel Bánffy, sat Răscruci, Comuna Bonțida, Județul Cluj” și a cheltuielilor legate de proiect,modificată prin Hotărârile Consiliului Județean Cluj nr. 183/2017, 71/2019, 93/2020 și 80/2022, se modifică după cum urmează:

1. Articolul 3 se modifică și are următorul cuprins:

"**Art. 3.** Se aprobă asigurarea resurselor financiare din bugetul Județului Cluj în cuantum de 38.162.389,07 (TVA inclus), reprezentând cheltuieli neeligibile ale proiectului."

**Art. II.** Hotărârea Consiliului Județean Cluj nr. 237/2016 privind aprobarea indicatorilor tehnico-economici ai obiectivului de investiții din cadrul Proiectului ”Restaurarea, conservarea și punerea în valoare a Ansamblului monument istoric Castel Bánffy, sat Răscruci, Comuna Bonțida, Județul Cluj”,modificată prin Hotărârile Consiliului Județean Cluj nr. 184/2017, 70/2019 , 94/2020 și 81/2022, se modifică după cum urmează:

**1.** Anexa ”Indicatori tehnico-economici pentru investiția ”Restaurarea, conservarea și punerea în valoare a Ansamblului monument istoric Castel Bánffy, sat Răscruci, Comuna Bonțida, Județul Cluj"se modifică și se înlocuiește cu **anexa** care face parte integrantă din prezenta hotărâre.

**Art. III.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii și Direcţia Generală Buget-Finanţe, Resurse Umane.

**Art. IV.** Prezenta hotărâre se comunică Direcției Dezvoltare și Investiții; Direcţiei Generale Buget-Finanţe, Resurse Umane, precum și Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 151 din 7 august 2023**

*Prezenta hotărâre a fost adoptată cu 29 de voturi “pentru” și 2 voturi ”împotrivă”, fiind astfel respectate prevederile legale privind majoritatea de voturi necesară.*